CELEX: 32011D0517
Language: hu
Date: 2011-08-25 00:00:00
Title: 2011/517/EU: A Bizottság végrehajtási határozata ( 2011. augusztus 25. ) a 2008/106/EK európai parlamenti és tanácsi irányelv értelmében Azerbajdzsánnak a tengerészek képzése és képesítése tekintetében történő elismeréséről (az értesítés a C(2011) 6003. számú dokumentummal történt)  EGT-vonatkozású szöveg

26.8.2011   
            
            
               HU
            
            
               Az Európai Unió Hivatalos Lapja
            
            
               L 220/22
            
         A BIZOTTSÁG VÉGREHAJTÁSI HATÁROZATA
   (2011. augusztus 25.)
   a 2008/106/EK európai parlamenti és tanácsi irányelv értelmében Azerbajdzsánnak a tengerészek képzése és képesítése tekintetében történő elismeréséről
   (az értesítés a C(2011) 6003. számú dokumentummal történt)
   (EGT-vonatkozású szöveg)
   (2011/517/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tengerészek képzésének minimumszintjéről szóló, 2008. november 19-i 2008/106/EK európai parlamenti és tanácsi irányelvre (1) és különösen annak 19. cikke (3) bekezdésének első albekezdésére,
   tekintettel Belgium 2008. augusztus 7-i kérésére,
   mivel:
   
               (1)
            
            
               A 2008/106/EK irányelvvel összhangban a tagállamok dönthetnek úgy, hogy a harmadik országok által a tengerészek részére kiállított, megfelelő bizonyítványokat elfogadják, feltéve, hogy az érintett harmadik országot a Bizottság elismeri. E harmadik országoknak teljesíteniük kell a Nemzetközi Tengerészeti Szervezet (IMO) 1995-ben felülvizsgált, a tengerészek képzéséről, képesítéséről és az őrszolgálat ellátásáról szóló 1978. évi nemzetközi egyezményében (STCW-egyezmény) (2) foglalt valamennyi követelményt.
            
         
               (2)
            
            
               2008. augusztus 7-i levelében Belgium kérte Azerbajdzsán elismerését. Belgium kérése nyomán a Bizottság értékelte a képzés és a képesítési bizonyítványok kiállításának azerbajdzsáni rendszerét annak ellenőrzése céljából, hogy az ország teljesíti-e az STCW-egyezményben meghatározott követelményeket, és hozott-e megfelelő intézkedéseket a képesítési bizonyítványokkal kapcsolatos csalások megakadályozására. Ez az értékelés az Európai Tengerbiztonsági Ügynökség szakértői által 2009 februárjában végzett vizsgálat eredményeire támaszkodott. A vizsgálat során a képzési és képesítési rendszerben feltártak bizonyos hiányosságokat.
            
         
               (3)
            
            
               A Bizottság jelentésben tájékoztatta a tagállamokat az értékelés eredményéről.
            
         
               (4)
            
            
               A Bizottság 2009. december 4-i és 2010. október 26-i leveleiben felkérte Azerbajdzsánt, hogy bizonyítsa a feltárt hiányosságok kiküszöbölését.
            
         
               (5)
            
            
               Azerbajdzsán 2010. január 13-i és 2010. december 24-i leveleiben rendelkezésre bocsátotta a kért információkat és a bizonyítékokat arra vonatkozóan, hogy a megfelelés értékelésekor feltárt valamennyi hiányosság kapcsán megtörténtek a megfelelő és kielégítő korrekciós intézkedések.
            
         
               (6)
            
            
               A megfelelés értékelésének eredményei és az Azerbajdzsán által rendelkezésre bocsátott információk azt bizonyítják, hogy Azerbajdzsán eleget tesz az STCW-egyezmény minden követelményének, és megfelelő intézkedéseket tett a bizonyítványokkal kapcsolatos csalások megakadályozására. Ezért a Bizottságnak el kell ismernie Azerbajdzsánt.
            
         
               (7)
            
            
               Az e határozatban előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A 2008/106/EK irányelv 19. cikkének alkalmazásában a tengerészek képzésére és képesítésére tekintettel a Bizottság elismeri Azerbajdzsánt.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. augusztus 25-én.
      
         
            a Bizottság részéről
         
         Siim KALLAS
         
            alelnök
         
      
   
   
      (1)  HL L 323., 2008.12.3., 33. o.
   
      (2)  Az egyezményt a Nemzetközi Tengerészeti Szervezet fogadta el.